Tinutubod kan mga gurang na nangaranan ini kaidtong panahon na Liboton ta kun mapasiring sa Simbahan nin Peñafrancia sa may tongod kan Barangay San Felipe, nalikaw pang gayo imbes na diretso malakaw pasiring simbahan na maagi sa Via Gainza (Kalye Peñafrancia). Yaon igdi naatubang man an eskwelahan  na Naga College Foundation asin igdi makukua an residensya ni dainang Dolores Sison. An iba nagsasarabi na piglilibot kan enot na mga panahon an imahen ni Ina igdi sa lugar na ini.